FORSLAG TIL EUROPA-PARLAMENTETS OG RÅDETS AFGØRELSE OM ET EU-HANDLINGSPROGRAM TIL FREMME AF AKTIONER TIL BESKYTTELSE AF FÆLLESSKABETS FINANSIELLE INTERESSER

(forelagt af Kommissionen)

BEGRUNDELSE

Indledning

Efterhånden som Fællesskabets kompetencer og dets finansielle midler til udøvelsen deraf udvides, er behovet for at beskytte EU's budget mod bedrageri og andre ulovlige aktiviteter blevet en stadig vigtigere politisk prioritet. Således blev der med Maastricht-traktaten i EF-traktaten indført en bestemmelser, der specifikt tager sigte på beskyttelsen af Fællesskabets finansielle interesser, som igen er blevet styrket med Amsterdam-traktaten. Ifølge den nugældende artikel 280 i EF-traktaten skal Fællesskabets finansielle interesser i forbindelse med det delte ansvar mellem Fællesskabet og medlemsstaterne beskyttes effektivt og ensartet i hele EU's område.

Fællesskabet og medlemsstaterne har i de sidste femten år forstærket deres bekæmpelse af bedrageri og andre ulovligheder, der skader Fællesskabets finansielle interesser, ved at effektivisere og forbedre den. Fællesskabet har især bidraget dertil ved i 1988 i Kommissionen at oprette en enhed til koordination af bedrageribekæmpelsen (UCLAF), der i 1999 blev omdannet til Det Europæiske Kontor for Bekæmpelse af Svig (OLAF) [1], samt ved at vedtage en hel række retsakter vedrørende denne beskyttelse. Formålet med disse akter er bl.a. at forbedre det forebyggende element og sanktionsaspektet i EU-lovgivningen og medlemsstaternes lovgivninger, at udvide Kommissionens kontrolmidler og at fremme samarbejdet mellem alle myndigheder med kompetence inden for bedrageribekæmpelse.

[1] Jf. Kommissionens afgørelse 1999/352 af 28.4.1999 om oprettelse af Det Europæiske Kontor for Bekæmpelse af Svig (OLAF) samt Europa-Parlamentets og Rådets forordning (EF) 1073/99 og Rådets forordning (Euratom) 1074/99 vedtaget den 25.5.1999 om undersøgelser, der foretages af Det Europæiske Kontor for Bekæmpelse af Svig (OLAF). Alle er offentliggjort i EFT L 136 af 31.5.1999.

Sideløbende dermed støtter Fællesskabet også andre aktiviteter som led i bekæmpelsen af Fællesskabets finansielle interesser. Kommissionen har således i flere år ydet finansiel støtte til driften af sammenslutninger, der er blevet oprettet i forskellige medlemsstater med henblik på fremme af beskyttelsen af Fællesskabets finansielle interesser, ligesom talrige undersøgelser, konferencer, og uddannelsesarrangementer om dette spørgsmål er blevet finansieret over Fællesskabets budget. Det er i høj grad som følge af dette forberedende arbejde som led i støttede aktiviteter, at Kommissionen kunne fremlægge sit udkast til oprettelse af en europæisk anklagemyndighed til beskyttelse af Fællesskabets finansielle interesser [2].

[2] Jf. Kommissionens meddelelse af 29.9.2000 om beskyttelse af Fællesskabets finansielle interesser: En europæisk anklagemyndighed (KOM (2000) 608 endelig udg.), og Kommissionens grønbog af 11.12.2001 om strafferetlig beskyttelse af Fællesskabets finansielle interesser og oprettelse af en europæisk anklagemyndighed (KOM(2001) 715 endelig udg.).

Formålet med forslaget til afgørelse

Som følge af den løbende reform af Kommissionen og især vedtagelsen af Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget [3], skal der vedtages basisretsakter for alle former for tilskud, der hidtil har været finansieret, uden at ydelserne har været hjemlet i en specifik basisakt [4]. Blandt de former for tilskud, der i fremtiden vil kræve en basisakt, skal nu også medregnes en række tilskud, som Kommissionen hidtil har ydet som led i beskyttelsen af Fællesskabets finansielle interesser.

[3] EFT L 248 af 16.9.2002, s. 1.

[4] Jf. Kommissionens meddelelse til Rådet og Europa-Parlamentet af [...] med henblik på yderligere præciseringer.

Formålet med nærværende forslag er at få vedtaget en sådan basisakt, hvorved der kan indføres handlingsprogram for EU vedrørende Kommissionens ydelse af tilskud på dette område. Det er klart, at medlemsstaterne fortsat skal have det første ansvar for ydelsen af sådanne tilskud. Formålet med fællesskabstilskuddene er ikke at træde i stedet for medlemsstaternes tilskud, med tværtimod at udgøre det supplement, der er nødvendigt for, at EU-dimensionen i forbindelse med beskyttelsen af Fællesskabets finansielle interesser erkendes. Den omfattende økonomiske og finansielle kriminalitet kræver en EU-strategi, hvor der tages hensyn til tværnationale og tværfaglige aspekter. Denne strategi skal først og fremmest sikre konvergens mellem de støttede aktiviteter, således at der kan ydes en ensartet beskyttelse, samtidig med at de enkelte medlemsstaters særlige traditioner respekteres.

Retsgrundlaget for forslaget til afgørelse

Kommissionen foreslår, at afgørelsen vedtages på grundlag af EF-traktatens artikel 280, stk. 4, hvorefter EU's lovgivningsmyndighed vedtager "foranstaltninger til forebyggelse og bekæmpelse af svig , der skader Fællesskabets finansielle interesser med henblik på at yde en effektiv og ensartet beskyttelse i medlemsstaterne". Dette forslag til afgørelse forekommer på baggrund af EF-traktatens artikel 280, stk. 4 at være en nødvendig foranstaltning, da det er nødvendigt at videreføre støtten til aktiviteter på dette område på nuværende niveau. Forslaget overholder både subsidiaritets- og proportionalitetsprincipperne.

De vigtigste karakteristika for forslaget til afgørelse

Formålet med forslaget er at indføre et EU-handlingsprogram til fremme af aktioner med henblik på beskyttelse af Fællesskabets finansielle interesser (HERCULE-programmet [5]). Programmet omfatter dels tilskud til punktuelle aktioner, som f.eks. undersøgelser, konferencer og uddannelse, og dels driftstilskud til organer, der arbejder inden for dette område, f.eks. sammenslutninger oprettet til fremme af beskyttelsen af Fællesskabets finansielle interesser.

[5] "HERCULE" henviser til en græsk helt, der er kendt for sine usædvanlige bedrifter. Ved udførelsen af sine tolv arbejder, triumferer han mod fjender, der betragtedes som uovervindelige.

Modtagerne af disse tilskud skal overholde bestemte betingelser, der nærmere præciseres i vedlagte forslag til afgørelse. De skal især være etableret i en EU-medlemsstat eller andre europæiske lande eller nabolande, med hvilke Fællesskabet har indgået aftaler, der vil kunne påvirke Fællesskabets egne indtægter. Denne dækning er berettiget og nødvendig, fordi det er nødvendigt at beskytte Fællesskabets finansielle interesser effektivt ud over de nuværende medlemsstaters grænser, og fordi EU er særlig stærkt involveret i disse lande, især på grund af udvidelsen. Udvælgelsen af modtagere foretages ved indkaldelse af forslag under hensyn til de planlagte prioriteringer i de enkelte tilskudsprogrammer, der indeholder nærmere oplysninger om de generelle kriterier for det EU-handlingsprogram, der skal indføres med nærværende forslag til afgørelse.

Det foreslås, at dette handlingsprogram dækker perioden fra begyndelsen af januar 2004 til udgangen af december 2008. Tilskuddene i programmet ydes over EU's budget for regnskabsåret 2003 og beløber sig til 3 375 000 EUR. Under hensyn til udvidelsen, der forventes at medføre en stigning i antallet af aktioner og organer, der skal have tilskud, foreslås det at opføre årlige gennemsnitsbeløb på 4 297 000 EUR, dvs. en samlet finansiel ramme på 21 485 000 EUR over fem år.

2003/0152 (COD)

Forslag til EUROPA-PARLAMENTETS OG RÅDETS AFGØRELSE om et EU-handlingsprogram til fremme af aktioner til beskyttelse af Fællesskabets finansielle interesser

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 280, stk. 4,

under henvisning til forslag fra Kommissionen [6],

[6] EFT C [...] af [...], s. [...].

under henvisning til udtalelse fra Revisionsretten [7],

[7] EFT C [...] af [...], s. [...].

efter proceduren i traktatens artikel 251 [8], og

[8] EFT C [...] af [...], s. [...].

ud fra følgende betragtninger:

(1) Fællesskabet og medlemsstaterne har sat sig som mål at bekæmpe svig og andre ulovlige aktiviteter, der skader Fællesskabets finansielle interesser. Alle disponible midler må sættes ind for at nå dette mål, samtidig med at den nuværende ansvarsfordeling og - balance mellem medlemsstaterne og Fællesskabet overholdes.

(2) De aktioner og organer, hvis formål bl.a. er at sørge for bedre information, gennemføre undersøgelser, arrangere uddannelse og iværksætte teknisk og videnskabelig bistand inden for bedrageribekæmpelse, medvirker betydeligt til bedre at beskytte Fællesskabets finansielle interesser.

(3) Derfor skal punktuelle aktioner på dette område fremmes, ligesom organer, der er aktive med henblik herpå, skal støttes ved hjælp af driftstilskud. De allerede indvundne erfaringer viser, at der er interesse for støtte foranstaltninger på EU-plan som supplement til medlemsstaternes aktioner.

(4) Støtten til organerne og aktionerne blev indtil 2003 ydet over konto A03600 A03010, konferencer, kongresser og møder i forbindelse med europæiske juristforbunds aktiviteter med henblik på at beskytte Fællesskabets økonomiske interesser, og B5-910, generelle foranstaltninger til bekæmpelse af svig i EU's almindelige budget.

(5) Ifølge Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget [9] skal der indføres en basisretsakt for disse støtteforanstaltninger.

[9] EFT L 248 af 16.9.2002, s. 1.

(6) Der skal derfor vedtages en sådan basisretsakt, ligesom samtlige i øjeblikket disponible støtteforanstaltninger skal rationaliseres og suppleres ved vedtagelsen af nærværende afgørelse om et struktureret, specifikt og tværfagligt EU-handlingsprogram, der skal gælde en vis tid.

(7) Det pågældende program skal omfatte alle medlemsstaterne og nabolande, fordi det er vigtigt at sikre en effektiv og ensartet beskyttelse af Fællesskabets finansielle interesser ud over medlemsstaternes områder.

(8) Der skal ved de støttebestemmelser, der iværksættes, også tages hensyn til de særlige karakteristika for organerne til beskyttelse af Fællesskabets finansielle interesser.

(9) Ved nærværende afgørelse fastsættes for hele programmets løbetid en finansiel ramme, der bliver den vigtigste reference for budgetmyndigheden, jf. punkt 33 i den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren [10].

[10] EFT C 172 af 18.6.1999, s. 1.

(10) Kommissionen bør forelægge Europa-Parlamentet og Rådet en rapport om gennemførelsen af dette program.

(11) Denne afgørelse overholder principperne om subsidiaritet og proportionalitet.

(12) Denne afgørelse berører ikke støtte, der ydes i forbindelse med beskyttelsen af Fællesskabets finansielle interesser på grundlag af programmer vedrørende det strafferetlige aspekt -

TRUFFET FØLGENDE AFGØRELSE:

Artikel 1 - AProgrammets formål P

1. Ved denne afgørelse vedtages et EU-handlingsprogram til fremme af aktioner til beskyttelse af Fællesskabets finansielle interesser. Dette program kaldes "HERCULE-programmet".

2. Formålet med programmet er ved fremme af aktioner og støtte til organer at medvirke til at beskytte Fællesskabets finansielle interesser ifølge de generelle kriterier, der omhandles i bilaget, og som er nærmere beskrevet i hvert enkelt årligt støtteprogram. Herved tages der hensyn til tværnationale og tværdisciplinære aspekter. Programmet skal først og fremmest sikre konvergens i aktionernes indhold, således at der på grundlag af overvejelser om bedste praksis indføres en effektiv og ensartet beskyttelse, samtidig med at de enkelte medlemsstaters traditioner respekteres.

Artikel 2 - AAdgang til programmet A

1. Modtageren af et tilskud fra Fællesskabet til en aktion til beskyttelse af Fællesskabets finansielle interesser skal overholde bestemmelserne i bilaget. Aktionen skal overholde principperne for Fællesskabets aktiviteter til beskyttelse af Fællesskabets finansielle interesser, og der skal tages hensyn til de særlige kriterier, der er fastsat i indkaldelserne af forslag, ved anvendelse af de prioriteringer, der er berammet i de årlige tilskudsprogrammer, der indeholder de generelle kriterier, der omhandles i bilaget.

2. Et organ skal for at kunne modtage et driftstilskud fra Fællesskabet under det faste arbejdsprogram, der omfatter organer, der arbejder i almen europæisk interesse inden for beskyttelse af Fællesskabets finansielle interesser, overholde de generelle kriterier, der omhandles i bilaget.

Artikel 3 - ADeltagelse fra lande uden for FællesskabetD

Deltagelse i programmet er foruden for modtagere i medlemsstaterne åben for modtagere og organer i

a) de lande, der på Det Europæiske Råds møde i København i 2002 blev godkendt til tiltrædelse af EU i 2004

b) EFTA/EØS-landene i overensstemmelse med bestemmelserne i EØS-aftalen

c) Rumænien og Bulgarien i overensstemmelse med bestemmelserne i europaaftalerne, tillægsprotokollerne dertil og afgørelserne truffet af de forskellige associeringsråd

d) i Tyrkiet

e) i de Balkan-lande, der omfattes af stabiliserings- og associeringsprocessen for landene i Sydøsteuropa [11]

[11] Den tidligere Jugoslaviske Republik Makedonien, Albanien, Serbien og Montenegro, Bosnien-Hercegovina og Kroatien.

f) i nogle lande inden for samfundet af uafhængige stater [12].

[12] Belarus, Moldova, Den russiske Føderation og Ukraine.

Artikel 4 - AUdvælgelse af modtagerev

1. Udvælgelsen af de organer, der skal modtage tilskuddene til aktionerne udvælges efter indkaldelse af forslag under hensyn til de prioriteringer, der er fastlagt i det årlige tilskudsprogram, der indeholder de generelle kriterier, der omhandles i bilaget. Ved ydelsen af tilskud til en aktion inden for rammerne af nævnte program skal de generelle kriterier, der er fastsat i bilaget, overholdes.

2. Udvælgelsen af de organer, der skal modtage driftstilskuddene, foretages på grundlag af en indkaldelse af forslag. Ved ydelse af et driftstilskud i henhold til et modtagerorgans faste arbejdsprogram skal de generelle kriterier, der er anført i bilaget, overholdes. Kommissionen fastlægger på grundlag af en indkaldelse af forslag i overensstemmelse med artikel 116 i forordning (EF, Euratom) nr. 1605/2002 listen over modtagerorganer og de modtagne beløb.

Artikel 5 - AYdelse af tilskuddetY

1. Tilskuddet til aktioner kan ikke finansiere alle støtteberettigede udgifter. Et tilskud til en aktion ydet under dette program kan ikke overstige 90 % af organets støtteberettigede udgifter i det kalenderår, i hvilket tilskuddet ydes.

2. Et driftstilskud ydet under dette program kan ikke overstige 70 % af organets støtteberettigede udgifter for det kalenderår, for hvilket tilskuddet ydes.

Det således ydede driftstilskud skal, hvis det fornys, nedtrappes, jf. artikel 113, stk. 2, i forordning (EF, Euratom) nr. 1605/2002. Hvis der ydes et tilskud til et organ, der allerede året før modtog et sådant driftstilskud, bliver satsen for Fællesskabets medfinansiering af det nye tilskud mindst 10 procentpoint lavere end satsen for Fællesskabets medfinansiering det foregående år.

Artikel 6 - AFinansielle bestemmelserF

1. Nærværende program begynder den 1. januar 2004 og afsluttes den 31. december 2008.

2. Den finansielle ramme for gennemførelsen af programmet er for perioden fra 2004 til 2008 21,485 mio. EUR.

3. De årlige bevillinger godkendes af budgetmyndigheden inden for rammerne af de finansielle overslag.

Artikel 7 - AOpfølgning og evalueringO

Kommissionen forelægger senest den 31. december 2009 Europa-Parlamentet og Rådet en rapport om gennemførelsen af dette program. I rapporten beskrives de resultater, som modtagerne har opnået, og især evalueres deres effektivitet ved gennemførelsen af de mål, der er fastsat i artikel 1 og i bilaget.

Artikel 8 - AIkrafttrædelseI

Denne afgørelse træder i kraft dagen efter offentliggørelsen i Den Europæiske Unions Tidende.

Udfærdiget i Bruxelles, den [...]

På Europa-Parlamentets vegne På Rådets vegne

Formand Formand

[...] [...]

BILAG

1. STØTTEDE AKTIVITETER

Formålet med det generelle mål, der fastsættes i artikel 1, er at forstærke Fællesskabets aktion inden for forebyggelse af bedrageri til skade for Fællesskabets finansielle interesser og inden for bedrageribekæmpelse ved at fremme aktioner udført af enheder, der arbejder i dette øjemed, og driften af dem.

De aktioner, der bidrager til styrkelse og effektivisering af Fællesskabets aktiviteter, jf. afgørelsens artikel 2, er følgende:

- Tilrettelæggelse af seminarer og konferencer

- Fremme af videnskabelige undersøgelser og af debatter om Fællesskabets politikker på dette område

- Samordning af aktiviteter med henblik på beskyttelse af Fællesskabets finansielle interesser

- Uddannelse og bevidstgørelse

- Udbredelse af videnskabelig viden om Fællesskabets aktioner

- Udvikling af specifikke edb-redskaber og tilrådighedsstillelse af disse

- Faglig bistand

- Tilskyndelse til og udbygning af dataudveksling.

2. IGANGSÆTNING AF DE STØTTEDE AKTIVITETER

De aktiviteter, som igangsættes af de enheder, der kan modtage et tilskud fra Fællesskabet under programmet, er især punktaktioner, som styrker Fællesskabets foranstaltninger til beskyttelse af Fællesskabets finansielle interesser, og som er i almen europæisk interesse eller forfølger et mål inden for rammerne af EU's politik inden for dette område.

I overensstemmelse med artikel 2 omfattes følgende:

- Alle nationale eller regionale forvaltningsmyndigheder i medlemsstaterne eller de tredjelande, der er anført i nærværende afgørelses artikel 3, som støtter Fællesskabets foranstaltninger til beskyttelse af Fællesskabets finansielle interesser

- Alle forsknings- og undervisningsinstitutter, der i mindst et år har haft egen retsstatus og er etableret og aktive i medlemsstaterne eller de lande uden for EU, der er anført i nærværende afgørelses artikel 3, og som støtter en styrkelse af Fællesskabets foranstaltninger til beskyttelse af Fællesskabets finansielle interesser

- Alle organer, som arbejder uden fortjeneste for øje og i mindst et år har haft egen retsstatus, som er lovligt etableret i en medlemsstat eller et land uden for EU, der er anført i nærværende afgørelses artikel 3, og som støtter en styrkelse af Fællesskabets foranstaltninger til beskyttelse af Fællesskabets finansielle interesser.

Der kan årligt ydes et driftstilskud til den fortsatte drift af en sådant organ.

3. UDVÆLGELSE AF MODTAGERE

De organer, der modtager et tilskud til en aktion eller til drift i medfør af punkt 2 i bilaget til nærværende program, udvælges på grundlag af indkaldelser af forslag.

4. KARAKTERISTIKA FOR EVALUERINGEN AF TILSKUDSANSØGNINGERNE

Ansøgningerne om tilskud til punktuelle aktioner eller eventuelt driftstilskud evalueres under hensyn til

- Den foreslåede aktions forbindelse med målene for programmet

- Den foreslåede aktions komplementaritet med andre støttede aktiviteter

- Den foreslåede aktions gennemførlighed, dvs. den konkrete mulighed for dens gennemførelse med de foreslåede midler

- Forholdet mellem udgifter og resultater for den foreslåede aktion

- Forbedringen af resultatet som følge af den foreslåede aktivitet

- Omfanget af personer, som den foreslåede aktion tager sigte på

- Den foreslåede aktions tværnationale og tværfaglige aspekter

- Den foreslåede aktivitets geografiske udstrækning.

5. STØTTEBERETTIGEDE UDGIFTER

I overensstemmelse med punkt 2 i programmet tages kun støtteberettigede udgifter, der er nødvendige med henblik på en tilfredsstillende gennemførelse af aktionen, i betragtning ved fastsættelse af tilskuddet.

6. KONTROL OG REVISION

6.1. Modtageren af et driftstilskud stiller al dokumentation for udgifter, der er afholdt i løbet af det år, hvor tilskuddet blev ydet, til rådighed for Kommissionen, herunder især kontrollerede regnskaber, i fem år fra den sidste udbetaling. Tilskudsmodtagerne sørger for, at dokumentation, der eventuelt befinder sig hos partnere eller medlemmer, overdrages Kommissionen.

6.2. Kommissionen kan enten direkte ved hjælp af en af sine medarbejdere eller via et andet kvalificeret eksternt organ efter eget valg foretage en kontrol af anvendelsen af tilskuddet. Disse kontroller kan foretages i hele aftalens løbetid og i en periode på fem år fra dagen for betalingen af tilskuddets saldo. Resultaterne af disse kontroller kan føre til, at Kommissionen træffer beslutning om tilbagekrævning.

6.3. Kommissionens personale og de eksterne personer, der har fået mandat fra Kommissionen, skal i det omfang det er nødvendigt til udførelse af disse kontroller, have adgang bl.a. til modtagerens kontorlokaler, og til alle nødvendige oplysninger, herunder i elektronisk form.

6.4. Revisionsretten og Det Europæiske Kontor for Bekæmpelse af Svig (OLAF) har samme rettigheder som Kommissionen, bl.a. ret til adgang.

6.5. For at beskytte Fællesskabets finansielle interesser mod svig og andre uregelmæssigheder, bemyndiges Kommissionen til i overensstemmelse med Rådets forordning (EURATOM, EF) nr. 2185/96 [13] at foretage kontrol og undersøgelser på stedet i forbindelse med det her omhandlede program. Undersøgelserne gennemføres eventuelt af Det Europæiske Kontor for Bekæmpelse af Svig (OLAF) i overensstemmelse med Europa-Parlamentets og Rådets forordning (EF) nr. 1073/1999 [14].

[13] EFT L 292 AF 15.11.1996, S. 2.

[14] EFT L 136 AF 31.5.1999, S. 1.

7. PROGRAMMETS FORVALTNING

Kommissionen kan på grundlag af en omkostnings-/effektivitetsanalyse beslutte at overdrage alle eller nogle forvaltningsopgaver i forbindelse med programmet til et gennemførelsesorgan, jf. artikel 55 i finansforordningen vedrørende De Europæiske Fællesskabers almindelige budget. Den kan også på grundlag af kontrakter om punktuelle tjenesteydelser benytte eksperter og enhver anden faglig og administrativ bistand, der ikke medfører udøvelse af offentlig myndighed. Den kan yderligere finansiere undersøgelser og tilrettelægge ekspertmøder, der letter iværksættelsen af programmet, og gennemføre foranstaltninger med henblik på information, offentliggørelse og udbredelse, der har direkte forbindelse med gennemførelse af programmet.

FINANSIERINGSOVERSIGT TIL FORSLAGET

Politikområde(r): Bedrageribekæmpelse

Aktivitet(er): Styrkelse af beskyttelsen af Fællesskabets finansielle interesser

Titel:

Fremme af aktioner til beskyttelse af Fællesskabets finansielle interesser

1. BUDGETPOST (NUMMER OG BETEGNELSE)

Kontoplan:

24.02.04 (tidl. COM A03600 A03010 i 2003) Støtte til europæiske juristforbunds aktiviteter til beskyttelse af Fællesskabets finansielle interesser.

24.02.05 (tidl. delvis B5-910 i 2003), Generelle foranstaltninger til bekæmpelse af svig i forbindelse med samfinansiering.

2. SAMLEDE TAL

2.1 Samlet rammebevilling: 21,485 mio. EUR som forpligtelsesbevillinger

2.2 Gennemførelsesperiode:

2004-2008

2.3 Samlet flerårigt skøn over udgifterne:

Udgiftsområde 3:

a) Forfaldsplan for forpligtelses- og betalingsbevillinger (finansieringstilskud)

(jf. punkt 6.1.1)

Mio. EUR (3 decimaler)

>TABELPOSITION>

b) Teknisk og administrativ bistand og støtteudgifter (jf. punkt 6.1.2)

>TABELPOSITION>

Udgiftsområde 5:

Mio. EUR (3 decimaler)

>TABELPOSITION>

c) Personale- og andre driftsudgifters samlede budgetvirkninger

(Jf. punkt 7.2 og 7.3)

>TABELPOSITION>

Personaleforbruget er eksisterende ressourcer (2 A, 4 B og 3 C).

>TABELPOSITION>

2.4 Forenelighed med den finansielle programmering og de finansielle overslag

|X| Forslaget er foreneligt med den gældende finansielle programmering

| | Forslaget kræver omprogrammering af de relevante poster i de finansielle overslag

| | Omprogrammeringen kan betyde, at bestemmelserne i den interinstitutionelle aftale må tages i brug.

2.5 Virkninger på budgettets indtægtsside

|X| Ingen (vedrører tekniske aspekter ved en foranstaltnings gennemførelse)

3. BUDGETSPECIFIKATIONER

>TABELPOSITION>

Bemærk: Foranstaltningen er ny i denne form, men følger efter fællesskabsforanstaltninger, der i anden form har været gennemført i flere år. Dens hovedformål er at skabe et retsgrundlag for disse foranstaltninger. Tidligere konto COM- A03600 A03010 (udgiftsområde 5) og B5-910 (udgiftsområde 3) er berørt.

4. RETSGRUNDLAG

Forslag til Europa-Parlamentets og Rådets afgørelse vedtaget af Kommissionen den [...].

5. BESKRIVELSE OG BEGRUNDELSE

5.1 Behov for EU-foranstaltninger [15]

[15] Nærmere oplysninger i særskilt orienterende dokument.

5.1.1 Mål

Nødvendigheden af at beskytte Fællesskabets finansielle interesser mod bedrageri og andre ulovlige aktiviteter er blevet en prioritet, efterhånden som Fællesskabets kompetencer er blevet udvidet og dets finansielle midler til deres udøvelse øget. Således er der med Maastricht-traktaten indføjet en særlige bestemmelse i EF-traktaten om beskyttelse af Fællesskabets finansielle interesser. Denne bestemmelse er senere blevet styrket med Amsterdam-traktaten. EF-traktatens nugældende artikel 280 fastsætter bl.a., at både Fællesskabet og medlemsstaterne har ansvaret for beskyttelsen af Fællesskabets finansielle interesser, der skal være effektiv og ensartet på hele EU's område.

Opførelsen af konto COM- A03600 A03010 og B5-910 på Fællesskabets almindelige budget for regnskabsåret 2003 og tidligere regnskabsår skal ses i denne sammenhæng. Ifølge forordning nr. 1605/2002 (EF, Euratom) af 25. juni 2002 om finansforordningen vedrørende De Europæiske Fællesskabers almindelige budget skal der vedtages et handlingsprogram for EU, således at Kommissionen kan yde tilskud på dette område.

Disse tilskud skal som hidtil fortsat ydes under hensyn til, at medlemsstaterne har det vigtigste ansvar på dette område. Formålet med tilskuddene fra EU er ikke at træde i stedet for medlemsstaternes, men derimod at yde et nødvendigt supplerende bidrag med henblik på erkendelsen af EU-dimensionen i forbindelse med beskyttelsen af Fællesskabets finansielle interesser. Den økonomiske og finansielle kriminalitets store omfang kræver en EU-strategi, der tager de tværnationale og tværdisciplinære aspekter i betragtning. Denne strategi skal først og fremmest sikre konvergens i de støttede aktiviteter, således at beskyttelsen bliver ensartet og tilgodeser de særlige forhold, der gør sig gældende i de stater, der berøres af fællesskabsaktionen.

5.1.2 Dispositioner, der er truffet på grundlag af forhåndsevalueringen

Nærværende forslag imødekommer hovedsagelig et teknisk behov og skal skabe retsgrundlaget for at yde tilskud til aktioner, der hidtil har været opført under budgettets del A.

5.2 Indsatsområder og nærmere bestemmelser for støtten

Styrkelsen og forbedringen af beskyttelsen af Fællesskabets finansielle interesser er forslagets generelle mål.

Dette mål skal realiseres ved forskellige tiltag, der skal gennemføres af de myndigheder og organer, der forventes at kunne bidrage til en styrkelse og effektivisering af Fællesskabets foranstaltninger inden for dette område, og især til at sikre en ensartet forbedret beskyttelse under overholdelse af de særlige forhold, der gør sig gældende i de medlemsstater, der berøres.

En eller flere målgrupper (angiv om muligt antal begunstigede):

- Alle nationale eller regionale forvaltningsmyndigheder i medlemsstaterne eller de tredjelande, der er anført i nærværende afgørelses artikel 3, som støtter Fællesskabets foranstaltninger til beskyttelse af Fællesskabets finansielle interesser

- Alle forsknings- og undervisningsinstitutter, der i mindst et år har haft egen retsstatus og er etableret og aktive i medlemsstaterne eller de lande uden for EU, der er anført i nærværende afgørelses artikel 3, og som støtter en styrkelse af Fællesskabets foranstaltninger til beskyttelse af Fællesskabets finansielle interesser

- Alle organer, som arbejder uden fortjeneste for øje og i mindst et år har haft egen retsstatus, som er lovligt etableret i en medlemsstat eller et land uden for EU, der er anført i nærværende afgørelses artikel 3, og som støtter en styrkelse af Fællesskabets foranstaltninger til beskyttelse af Fællesskabets finansielle interesser

Målene for programmeringsperioden:

- Fremme udbredelsen af viden om beskyttelsen af Fællesskabets finansielle interesser

- Opmuntre til forskning på området

- Forbedre uddannelsen og bevidstheden på området

- Fremme samordningen af aktiviteterne på området

- Udvikle udvekslingen af oplysninger på området

- Støtte den tekniske bistand på området.

Konkrete foranstaltninger til gennemførelse af aktionen.

Fællesskabsforanstaltningens mål skal gennemføres ved at yde tilskud til enheder, der kan fremme beskyttelsen af Fællesskabets finansielle interesser.

Direkte resultater.

De direkte resultater opnås af modtagerne ved deres gennemførelse af det årlige arbejdsprogram, der omfatter afholdelse af konferencer, foretagelse af undersøgelser, osv.

Resultaternes forventede virkninger for realiseringen af det overordnede mål.

Det vigtigste resultat er en forbedret beskyttelse af Fællesskabets finansielle interesser i medlemsstaterne og i de lande, der omfattes af forslaget.

5.3 Gennemførelsesmetoder

Kommissionens direkte forvaltning (OLAF).

6. FINANSIELLE VIRKNINGER

6.1 Samlede finansielle virkninger for budgettets del B (hele programmeringsperioden)

6.1.1 Finansiel støtte

FB i mio. EUR (3 decimaler)

>TABELPOSITION>

>TABELPOSITION>

6.2. Beregning af omkostningerne pr. foranstaltning i budgettets del B (hele programmeringsperioden) [16]

[16] Nærmere oplysninger i særskilt orienterende dokument.

FB i mio. EUR (3 decimaler)

>TABELPOSITION>

7. VIRKNINGER FOR PERSONALEOMKOSTNINGER OG

ADMINISTRATIONSUDGIFTER

7.1. Personalemæssige virkninger

>TABELPOSITION>

7.2 Samlede finansielle virkninger af personaleforbruget

>TABELPOSITION>

Beløbene modsvarer de samlede udgifter i en tolvmåneders periode.

7.3 Andre administrative udgifter som følge af foranstaltningen

>TABELPOSITION>

Beløbene modsvarer de samlede udgifter i en tolvmåneders periode.

(1) Det specificeres, hvilken udvalgstype der er tale om, og hvilken gruppe den tilhører.

>TABELPOSITION>

8. RESULTATOPFØLGNING OG EVALUERING

8.1 Resultatopfølgningssystem

Kommissionen forelægger senest den 31. december 2009 Europa-Parlamentet og Rådet en rapport om gennemførelsen af målene i dette program. Denne rapport beskriver de resultater, som modtagerne har opnået, og den evaluerer bl.a. den effektivitet, som de har udvist ved gennemførelsen af de mål, der er fastsat i forslagets artikel 1 og i dets bilag.

8.2 Hvordan og hvor ofte skal der evalueres

Årligt. Slutbetalingen foretages ved godkendelsen af den finansielle rapport og af den aktivitetsrapport, som de tilskudsmodtagende organer fremsender.

Evalueringen vedrører relevansen, effektiviteten og omkostnings / effektivitetsforholdet for de gennemførte aktioner i forhold til de i forslagets artikel 1 omhandlede mål. Også programmets samlede virkninger evalueres.

Evalueringen vedrører desuden komplementariteten mellem programmets aktioner og de aktioner, der gennemføres som led i andre EU-politikker, -retsinstrumenter og -aktioner.

9. FORHOLDSREGLER MOD SVIG

Kommissionen har for at beskytte Det Europæiske Fællesskabs finansielle interesser mod bedrageri og andre uregelmæssigheder fået bemyndigelse til at foretage kontrol og undersøgelser på stedet som led i dette program, jf. Rådets forordning (EURATOM, EF) nr. 2185/96 [17]. Undersøgelserne gennemføres eventuelt af Det Europæiske Kontor for Bekæmpelse af Svig (OLAF) i overensstemmelse med Europa-Parlamentets og Rådets forordning (EF) nr. 1073/1999 [18].

[17] EFT L 292 af 15.11.1996, s. 2.

[18] EFT L 136 af 31.5.1999, s. 1.

Modtagerne af driftstilskud skal til enhver tid og i fem år fra sidste udbetaling over for Kommissionen kunne fremvise bilag, herunder kontoudtog, og redegøre for udgifter afholdt i løbet af det år, for hvilket de er bevilget. Tilskudsmodtagerne skal bl.a. sørge for, at bilag, der befinder sig hos partnere eller medlemmer, stilles til Kommissionens rådighed.

Kommissionens tjenestegrene gennemfører regelmæssigt bilagskontroller på stedet.